Tibda tirranka l-kampanja għall-elezzjoni presidenzjali ta' Novembru li ġej fl-Istati Uniti
Imtella' Lulju 5, 2020 - Aġġornata 5 Ta' Lulju, 2020 6:42pm Jum l-Indipendenza fl-Istati Uniti kienet ttimbrat b'messaġġi politiċi hekk kif bdiet tirranka l-kampanja għall-elezzjoni presidenzjali ta' Novembru li ġej. Il-President Donald Trump qal li se jegħleb il-moviment xellug radikali, b'referenza għall-protesti li qed isiru madwar il-pajjiż. Waqt li Trump segwa l-ispettaklu ta' logħob tan-nar li jsir nhar l-4 ta' Lulju, dimostranti waqqgħu statwa ta' Christopher Colombus f'Baltimore. Min-naħa tiegħu, il-kandidat tad-Demokratiċi Joe Biden f'messaġġ irrekordjat akkuża lill Trump b'razziżmu. Sadanittant, ir-rapper Kanye West qal fuq Twitter li se jkun qed jikkontesta għall-elezzjoni Presidenzjali. Id-dikjarazzjoni ta' West, li fl-elezzjoni Presidenzjali ta' 4 snin ilu appoġġja lil Trump, kisbet l-appoġġ ta' martu Kim Kardashian West u tal-biljunarju Elon Musk.